इस्लामाबाद। पाकिस्तान भी अब भारत के तरह आधार प्लान को अपने मुल्क में लागू करने की सोच रहा है। पाकिस्तान के प्रधानमंत्री शाहिद खकान अब्बासी ने कहा कि देश में करदाताओं (Taxpayers) की संख्या बढ़ाने के लिए एक नेशनल डाटाबेस प्रोफाइल बनाएंगे। इस योजना का मुख्य उद्देश्य देश में करदाताओं की संख्या को बढ़ाना है, जो फिलहाल 21 करोड़ आबादी वाले मुल्क में सिर्फ एक प्रतिशत लोग ही टैक्स दे पा रहे हैं। एक इंटरव्यू में अब्बासी ने कहा कि लीकेज रोकने, सही प्रॉपर्टी वैल्यूएशन को प्रोत्साहन, टैक्स रेट में कमी और माफी योजना पर विचार किया जा रहा है।